Publication: Magyar Közlöny
Issue: MK-2002-86 (Year: 2002, Number: 86)
Era: 1990-2004
Section: a 2/2002. (VI. 20.) GKM rendelethez
Paragraph Index: 47

5. Osztásjel és számozás 5.1. A hosszúságmérõkön az osztás és a számozás a névleges hosszúság mentén érthetõ, elõírás szerinti és letörölhetetlen legyen annak érdekében, hogy biztonságos, egyszerû és egyértelmû leolvasást tegyen lehetõvé. Néhány nem számozott osztás azonban, amelyek száma a hosszúságmérõkön nem haladja meg a két egymást követõ számozott skálaosztás közötti skálaosztások számát, a mérõeszköz végén a fõ skálaosztáson túlnyúlhat. 5.2. A hosszúságmérõk osztásértéke 1× 10n, 2× 10n vagy 5× 10n méter legyen, ahol az „n” hatványkitevõ pozitív vagy negatív egész szám vagy nulla. Az osztásérték legalább az alábbi legyen: — 1 cm a 2 m vagy kisebb névleges hosszúságú hosszúságmérõn; — 10 cm, ha a névleges hosszúság nagyobb mint 2 m és kisebb mint 10 m; — 20 cm, ha a névleges hosszúság nagyobb vagy egyenlõ mint 10 m és kisebb mint 50 m; — 50 cm, ha a névleges hosszúság nagyobb vagy egyenlõ mint 50 m. Ezek az értékek azonban nagyobbak is lehetnek speciális felhasználás esetén, amit a típusvizsgálati kérelemben indokolni kell, és a hosszúságmérõn fel kell tüntetni. 2002/86. szám 5.3. Ha osztásjelként vonalakat alkalmaznak, akkor ezek egyenesek, a hosszúságmérõ tengelyére merõlegesek és teljes hosszukban azonos vastagságúak legyenek. A vonalak hosszúsága legyen összhangban a megfelelõ mértékegységgel. A vonalak kialakítása áttekinthetõ és érthetõ skálát képezzen, a vastagságuk ne okozzon mérési hibát. 5.4. A skála bizonyos részei, különösen a végek felé, a teljes hosszúságmérõre elfogadott skálatartomány tízes törtrészeire tovább oszthatók. Ebben az esetben a vonalvastagság a lecsökkentett osztásértékek tartományában kisebb lehet, mint a mérõeszköz-skála egyéb részein. 5.5. Az osztásjelek kialakítása lehet mélyedés is, ha az osztásérték nagyobb vagy egyenlõ, mint egy centiméter, vagy egyéb formájában is képezhetõ, ha az osztásérték nagyobb, mint egy deciméter, vagy azzal egyenlõ, feltéve, hogy ezek a jelölések a mérõeszköz pontossági osztályának megfelelõ pontosságú leolvasást tesznek lehetõvé. 5.6. A számozás folyamatos vagy ismétlõdõ lehet. Az 5.4. pontban meghatározott esetben a számozás a lecsökkentett osztásértékek tartományában eltérhet a mérõeszköz-skála egyéb részein alkalmazott számozástól. A számok helye, mérete, formája, színe és kontrasztja ahhoz a skálához és osztásjelhez illeszkedjen, amelyikre vonatkozik. Az 5.2. pontban meghatározott bármely osztásérték esetén az osztásjelek számozása méterben, deciméterben, centiméterben vagy milliméterben történhet a megfelelõ mértékegység szimbólumának feltüntetése nélkül. A számozott osztásjel száma olyan legyen, hogy az biztosítsa az egyértelmû leolvasást. Ha a számozás egysége nem a méter, a méternek megfelelõ osztásjelek számozása történhet méterben. A méter számát ekkor az „m” szimbólumnak kell követnie. Ezenkívül a megelõzõ méterek száma ugyanilyen módon megismételhetõ a másik számozott osztásjel elõtt. Ha a végvonásos hosszúságmérõ osztásértéke 2× 10 n formátumú és nem kevesebb, mint 2 cm, akkor valamennyi osztásjelet meg kell számozni. 5.7. Ha a hosszúságmérõn több mint egy skála található, akkor a skálatartományok különbözõek lehetnek, a számozás pedig ugyanabban az irányban vagy ellentétes irányban növekedhet.

Source: https://magyarkozlony.hu/hivatalos-lapok/63821a445e7d0db9943def50b3602981ac3173e5/dokumentumok/78e350a587dc7c63426c5c84556f9ec4b7a83b39/letoltes